Երեկոն Սեյշելյան կղզիներում
**Երեկո**, օրվա ժամանակահատված, հաջորդում է ցերեկին և նախորդում՝ գիշերին։ Երբեմն դրա մեկնարկը կապված է Արեգակի՝ հորիզոն հասնելու (մայրամուտ) և մթնշաղի սկսելու հետ, սակայն, կախված տարվա եղանակներից, դա տեղի է ունենում տարբեր ժամերի։

Նկարագրություն
--------------

Համաձայն Վլադիմիր Դալի բացատրական բառարանի` *«երեկոն, սովորաբար, կեսօրից հետո ժամը 6-ից կամ 7-ից մինչև կեսգիշեր ընկած ժամանակահատվածն է»*, այսինքն` ժամը 18:00-ից կամ 19:00-ից մինչև 00:00` ըստ տեղական արևային ժամանակի։

Ռուսաստանում ընդհուպ մինչև 1920-ական թվականների սկիզբը «երեկո» բառն օրվա ժամանակի ճշգրտման համար պաշտոնական հավելում էր։ Օրինակ` 1921 թվականին լույս տեսած «Գուդոկ» օրաթերթում մարդատար գնացքների չվացուցակները նշում են Մոսկվայից ճանապարհ ընկնելու ժամերը` ժամը 6:00-ից մինչև 11:40, այսինքն` ժամը 18:00-ից մինչև 23:40 (երեկոյան գնացքների համար ամենաթանկ գներն են տրվում, պահպանվում է ժամանակի հրահանգման ձևաչափը)։

Օրվա՝ 11:00-18:00-ն ընկած ժամանակահատվածի վերաբերյալ ժամանակակից պաշտոնական վարվելակարգն առաջարկում է գործածել «բարի օր», իսկ ավելի ուշ՝ «բարի երեկո» արտահայտությունները, սակայն ձմռան պայմաններում երբեմն «բարի երեկո»-ն տեղին է ասել նաև մթնելուց հետո։

Երեկոյան կատարվող հացկերույթն ընդունված է անվանել ընթրիք։ Քանի որ երեկոյան մարդկանց մեծամասնությունն ավարտում է աշխատանքային օրը, շատերի համար երեկոն հանգստի և ազատ ժամանակի շրջան է։ Երեկոն հեռուստատեսության հեռարձակման առավել կարևոր ժամանակն է, քանի որ այդ պահին հեռուստացույցի դիմաց հեռուստադիտողների ամենամեծ թվաքանակն է։ Որպես կանոն` երեկոն օրվա այն ժամանակահատվածն է, որի համար նախատեսված են ճաշկերույթներ, տոնակատարություններ և երեկույթներ, որոնց ընթացքում անցկացվում են թատերական ներկայացումներ և այլն։ Այս պատճառով տոնակատարությունները, հանդիպումներն ու ճաշկերույթները նույնպես անվանվում են «երեկո» բառով։

Տես նաև
-------

* Մայրամուտ

Ծանոթագրություններ
------------------

1. ↑  Толковый словарь Даля. 1863—1866
2. ↑  Местное среднее солнечное время применялось на территории России до установления в 1919—1924 годах поясного времени.
3. ↑  Расписание пассажирских поездов пригородного движения Московского узла. Газета «Гудок» от 26.11.1921
4. ↑  Расписание пассажирских поездов дальнего следования Московского узла. Газета «Гудок» от 27.11.1921
5. ↑  *Архангельская М. Д.* Бизнес-этикет, или Игра по правилам. — Питер, 2010. — С. 20. — 240 с. — ISBN 5423700299

  


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Երեկո» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |
|  |
| Չափորոշչային վերահսկողություն | GND: 4521782-8 · Microsoft: 2776476923 |

 |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Երեկո** կատեգորիայում։ |


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Օրվա հատվածներ |
| --- |
|  |
| Օր | 
* Առավոտ
* Կեսօր
* Ցերեկ
* Երեկո

 |  |
|  |
| Մթնշաղ | 
* Լուսաբաց
* Արևածագ
* Մայրամուտ
* Մթնշաղ
* Կապույտ ժամ

 |
|  |
| Գիշեր | 
* Կեսգիշեր
* Սպիտակ գիշերներ
* Կախարդության ժամ
* Բրահմամուհուրթա

 |
|  |
| Կապակցված | 
* Վեներայի գոտի
* Ոսկե ժամ
* Տերմինատոր
* Ցերեկային լույս
* Լուսնի լույս
* Կեսգիշերային արև
* Բևեռային գիշեր
* Կենդանակերպի լույս
* Սև օր

 |

 |